ddrg/super_eurlex huggingface dataset:
DA Den Europæiske Unions Tidende CE 78/415

(2004/C 78 E/0436)

SKRIFTLIG FORESPØRGSEL E-2670/03

af Giovanni Pittella (PSE) til Kommissionen

(10. september 2003)

Om: Forbud mod at lade sig indskrive på flere forskellige højere læreanstalter på én gang

Skoleundervisningens kvalitet berører samtlige skoler i Den Europæiske Union og er en prioritering for alle medlemsstaterne. Den Europæiske Unions nye strategiske målsætning er målsætningen om »at blive den mest konkurrencedygtige og dynamiske videnbaserede økonomi i verden, en økonomi, der kan skabe en holdbar økonomisk vækst med flere og bedre job og større social samhørighed«, således som bekendtgjort på Det Europæiske Råd i Lissabon.

I Italien er det i henhold til artikel 142 i sammenfattende lov R.D. nr. 1592 af 31. august 1933 forbudt på én gang at lade sig indskrive på flere forskellige universiteter og på flere forskellige højere læreanstalter, på flere forskellige fakulteter eller skoler på samme universitet eller samme læreanstalt og på flere forskellige universitets- eller diplomkurser på samme fakultet eller skole.

Hvad er på denne baggrund Kommissionens mening om forbuddet i italiensk lov mod at lade sig indskrive på flere forskellige universitetskurser på én gang?

Svar afgivet på Kommissionens vegne af Viviane Reding

(10. oktober 2003)

Det ærede parlamentsmedlems spørgsmål om forbud mod at lade sig indskrive på flere højere læreanstalter på én gang vedrører tilrettelæggelsen af uddannelsessystemet, og hører derfor i henhold til EF-traktatens artikel 149, stk. 1, under medlemsstaternes beføjelser, og ikke under Kommissionens beføjelser.
DA Den Europæiske Unions Tidende CE 84/42

(2004/C 84 E/0046)

SKRIFTLIG FORESPØRGSEL E-2945/03

af Dana Scallon (PPE-DE) til Rådet

(8. oktober 2003)

Om: Særprogram for forskning

I begrundelsen til forslaget til Rådets beslutning om ændring af Rådets beslutning 2002/834/EF om vedtagelse af et særprogram for forskning, teknologisk udvikling og demonstration: »Integration og styrkelse af det europæiske forskningsrum« (2002-2006) (1) hedder det, at der i forbindelse med den etiske gennemgang vil blive foretaget en vurdering af, hvorvidt donorerne har afgivet et frivilligt, udtrykkeligt og informeret samtykke.

Eftersom det er hensigten at hente stamceller til forskning fra humane embryoner, som er i et tidligt stadie, kan Kommissionen da godtgøre følgende:

— Hvem vil donere stamcellerne, og fra hvem vil de blive hentet?

— Hvordan agter den at opnå samtykke fra de pågældende mennesker, der donerer deres stamceller, men som ikke er i stand til at kommunikere mundtligt eller skriftligt på dette bestemte stadie i deres udvikling?

Svar

(8. marts 2004)

Rådet lægger stor vægt på overholdelsen af de grundlæggende etiske principper ved gennemførelsen af de særprogrammer for forskning, som det ærede medlem omtaler. I Rådets beslutning 2002/834/EF af 30. september 2002 (2) fastlægges det bl.a., at »Hvor det er relevant, skal deltagerne i forskningsprojekter ansøge de relevante nationale eller lokale etiske råd om godkendelse, inden de påbegynder FTU-aktiviteterne. Kommissionen vil foretage en systematisk etisk gennemgang af forslag, der vedrører etisk følsomme spørgsmål, især forslag, der indebærer anvendelse af menneskelige embryoner og stamceller fra menneskelige embryoner.«

For så vidt angår Kommissionens forslag om ændring af det pågældende særprogram, som blev nævnt i spørgsmålet, henviser Rådet det ærede parlamentsmedlem til de konklusioner, der blev vedtaget efter samlingen den 3. december 2003, hvor formanden ved drøftelsernes afslutning konkluderede, at der hverken kunne opnås enighed om Kommissionens forslag som ændret på grundlag af Europa-Parlamentets udtalelse fra november eller om formandskabets tekst, der blev forelagt ved denne lejlighed.

(1) KOM(2003) 390 endelig udg.

(2) EFT L 294 af 29.10.2002.
DA Den Europæiske Unions Tidende CE 78/910

(2004/C 78 E/0962)

SKRIFTLIG FORESPØRGSEL E-4080/03

af Chris Davies (ELDR) til Kommissionen

(14. januar 2004)

Om: Pas for kæledyr

En portugisisk statsborger har kontaktet mig for at give udtryk for sin utilfredshed med, at det er ulovligt at holder fritter til noget som helst formål i Portugal, og at fritter, der holdes som kæledyr, kan konfiskeres og aflives eller placeres i en zoologisk have.

Såvidt jeg har forstået, er fritter omfattet af kæledyrspasordningen, hvorfor det skulle være muligt at rejse med dem inden for EU, forudsat at de er vaccineret og behørigt mærket.

Har Kommissionen udstedt advarsler til eller retningslinjer for fritteejere vedrørende indrejse til Portugal?

Undersøgte Kommissionen i forbindelse med forhandlingerne med medlemsstaterne om kæledyrspas-ordningen problemerne omkring forskelle i de nationale lovgivningner med hensyn til lovligheden af at holde bestemte kæledyr?

Svar afgivet på Kommissionens vegne af David Byrne

(16. februar 2004)

Forbuddet mod at holde fritter i Portugal falder ikke ind under Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr (1), da dette forbud skyldes andre hensyn end dyresundhedsmæssige hensyn.

I artikel 2, tredje stykke, i ovennævnte forordning står der: »Bestemmelser, som bygger på andre hensyn end dyresundhedsmæssige hensyn, og som tager sigte på at begrænse transporten af visse arter af selskabsdyr, berøres ikke af denne forordning«.

Det er således op til medlemsstaterne at tage stilling til alle andre eventuelle spørgsmål i forbindelse med ikke-kommerciel transport af de pågældende dyr. Ifølge de oplysninger, der er indhentet fra de portugisiske myndigheder, ligger der miljøbeskyttelseshensyn til grund for det nævnte forbud.

For at opfylde sin forpligtelse ifølge forordning (EF) nr. 998/2003 har Portugal truffet gennemførelsesforanstaltninger gennem dekret nr. 314/2003 af 17. december 2003. Ifølge dette dekret er det med hensyn til fritter desuden blevet obligatorisk at indhente en tilladelse fra miljøministeriet, hvilket ud fra ovennævnte bestemmelser i artikel 2 ikke kan betragtes som værende i strid med EF-forordningen.

(1) EUT L 146 af 13.6.2003.
DA Den Europæiske Unions Tidende CE 84/92

(2004/C 84 E/0117)

SKRIFTLIG FORESPØRGSEL E-3725/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Save II-programmet til Ancona Kommune

Under henvisning til den tidligere forespørgsel E-0961/03 (1), hvori Kommissionen blev anmodet om at oplyse, om Ancona Kommune havde forelagt projekter og fået bevilget støtte fra Save II-programmet, svarede Kommissionen den 25. april 2003, at der ikke var indgivet forslag.

Kan Kommissionen oplyse, om den efter denne dato og til dato har modtaget Save II-projekter fra ovennævnte kommune?

(1) EUT C 268 E af 7.11.2003, s. 169.
DA Den Europæiske Unions Tidende CE 78/386

(2004/C 78 E/0408)

SKRIFTLIG FORESPØRGSEL E-1777/03

af Claude Moraes (PSE) til Kommissionen

(28. maj 2003)

Om: Rådet om Retlige og Indre Anliggender i Veria

Hvilke fremskridt blev der opnået på mødet i Veria i Rådet om Retlige og Indre Anliggender i henseende til at implementere Grønbogen om proceduremæssig beskyttelse af mistænkte og anklagede personer i strafferetlige sager, som vedtaget af Kommissionen den 19. februar 2003?

Svar afgivet på Kommissionens vegne af António Vitorino

(3. juli 2003)

På det uformelle møde i Rådet (retlige og indre anliggender) i Veria den 28. marts 2003 drøftede man bl.a. grønbogen om retssikkerhedsgarantier for mistænkte og tiltalte i straffesager i EU (1). Idéen var, at der skulle finde en første meningsudveksling sted på mødet, hvilket var nyttigt, da det gav Kommissionen en idé om medlemsstaternes holdning til spørgsmålet.

På mødet fremlagde Kommissionen grønbogen og understregede, at det er vigtigt at beskytte borgernes frihedsrettigheder. Under den efterfølgende rundbordsdiskussion fremlagde medlemsstaterne deres foreløbige holdninger til initiativet vedrørende retssikkerhedsgarantier.

Drøftelserne i Veria udgjorde en indledende fase i arbejdet med grønbogen. Der blev holdt en offentlig høring om spørgsmålet den 16. juni 2003. Der er indkommet over 50 høringssvar til grønbogen, og dem vil der blive taget hensyn til. Kommissionen har efter de omfattende høringer af eksperter og interesserede parter til hensigt at fremlægge et forslag til en rammeafgørelse om spørgsmålet i oktober 2003 i overensstemmelse med det årlige arbejdsprogram for 2003.

(1) KOM(2003) 75 endelig udg.
DA Den Europæiske Unions Tidende CE 88/655

(2004/C 88 E/0672)

SKRIFTLIG FORESPØRGSEL E-3920/03

af Graham Watson (ELDR) til Kommissionen

(17. december 2003)

Om: ECHO

Vil Kommissionen i lyset af udtalelser fra journalister overveje at ændre sin politik, således at journalister får mulighed for at rejse med på ECHO's flyvninger til Mogadishu i Somalia?

Svar afgivet på Kommissionens vegne af Poul Nielson

(30. januar 2004)

Kommissionen er bekendt med den argumentation som Corriere della Seras korrespondent Massimo Alberizzi har fremført om at tillade journalister, som ønsker at besøge Somalia, at rejse med på ECHO's flyvninger.

Som det allerede fremgår af Kommissionens svar på Massimo Alberizzis åbne brev (1), kan Kommissionen ikke ændre på sin politik for ECHO-flyvninger. Det er en humanitær service, som støtter humanitære projekter og rehabiliteringsprojekter i Somalia, det nordlige Kenya og Den Demokratiske Republik Congo med transport af personale og materiel til gennemførelse af disse projekter. På grund af det humanitære aspekt og for at bevare adgangen til konfliktområder er det af allerstørste betydning, at ECHO i sine flyvninger til enhver tid demonstrerer sin neutralitet og upartiskhed. Enhver associering med politiske budskaber, som politikeres, politiske øvrighedspersoners og også journalisters mission måtte give anledning til, risikerer at bringe disse grundlæggende principper i fare.

Af denne grund fastholder ECHO sin restriktive politik for sine flyvninger.

(1) http://europa.eu.int/comm/echo/pdf_files/letter_echo_flight.pdf.
DA Den Europæiske Unions Tidende CE 78/267

(2004/C 78 E/0267)

SKRIFTLIG FORESPØRGSEL E-3342/03

af Mogens Camre (UEN) til Kommissionen

(12. november 2003)

Om: Økonomisk støtte til danske indvandrerforeninger

I spørgsmålene E-3162/03 (1) og E-3211/03 (2) til Kommissionen har jeg beskrevet, hvorledes Paraplyorganisationen for de Etniske Mindretal (POEM) har svindlet med midler, den har modtaget fra den danske stat samt Den Europæiske Socialfond. POEM er en paraplyorganisation for mellem 21 og 32 forskellige organisationer og foreninger for etniske mindretal (der hersker en del forvirring om det nøjagtige antal medlemmer). Formanden for POEM, Bashy Qureishy, er også formand for to af disse. Det drejer sig om foreningerne Fair Play og Etnisk Debatforum.

Det kan oplyses, at begge disse foreninger har modtaget økonomisk støtte fra EU-nævnet i Danmark, som hører under det danske undervisningsministerium. Sammenlagt har disse to foreninger modtaget 179 800 DKR i årene 2002 og 2003 fra EU-nævnet (EU-nævnet modtager ikke midler fra EU, men er alene finansieret over den danske finanslov).

På baggrund af den tidligere omtalte svindel med den økonomiske støtte til POEM bedes Kommissionen oplyse om de to foreninger, Fair Play og Etnisk Debatforum, har modtaget nogen form for økonomisk tilskud under EU's støtteordninger, herunder Den Europæiske Socialfond, siden 1998. Såfremt disse foreninger har modtaget tilskud, bedes Kommissionen oplyse under hvilke programmer/ordninger, der er ydet tilskud, og oplyse hvor store tilskud der har været tale om, samt oplyse, hvorledes Kommissionen har kontrolleret, om midlerne er anvendt til de formål, de er bevilget til.

Svar afgivet på Kommissionens vegne af Anna Diamantopoulou

(10. december 2003)

I overensstemmelse med strukturfondsforordningerne ligger hovedansvaret for forvaltning af Den Europæiske Socialfonds (ESF) midler hos den nationale forvaltningsmyndighed, i dette tilfælde Erhvervs-og Boligstyrelsen (EBST). Kommissionen har ikke en detaljeret liste over alle de organisationer, der modtager tilskud fra ESF under de forskellige programmer.

Efter at have modtaget det ærede medlems skriftlige forespørgsel har Kommissionen kontaktet de nationale myndigheder i EBST og anmodet disse om oplysninger vedrørende de to foreninger, Fair Play og Etnisk Debatforum. EBST bekræfter, at en søgning i projektdatabasen OPUS viste, at ingen af disse to foreninger endnu har modtaget nogen form for tilskud fra ESF, hverken under det danske mål 2-program, mål 3-program eller EQUAL-programmet (2000-2006) eller i løbet af den foregående ESF-programme-ringsperiode (1994-1999).

Kommissionen overvåger omhyggeligt den danske forvaltningsmyndigheds og dennes kontrolmyndigheds opfølgning af de konstaterede og de påståede forhold vedrørende POEM.

(1) EUT C 70 E af 20.3.2004, s. 227.

(2) EUT C 70 E af 20.3.2004, s. 240.
Det er Kommissionen, der har ansvaret for at føre tilsyn med, om Visa overholder de ændrede regler for MIF-gebyrer for grænseoverskridende transaktioner i alle medlemsstater (altså også i Portugal). Hvis Kommissionen opdager, at betingelserne i fritagelsesbeslutningen ikke overholdes, vil Generaldirektoratet for Konkurrence iværksætte en undersøgelse.

Det er vigtigt at understrege, at Kommissionens fritagelsesbeslutning kun gælder for grænseoverskridende betalinger med Visa-forbrugerkort i detailforretninger inden for Det Europæiske Økonomiske Samarbejdsområde. Den gælder ikke for MIF-gebyrer for indenlandske Visa-betalinger i medlemsstaterne. Kommissionens vurdering af Visas ændrede gebyrsystem var faktisk udelukkende baseret på grænseoverskridende betalinger inden for Visa-systemet. Vurderingen af Visas MIF-gebyrer for indenlandske betalinger i Portugal må derimod foretages i lyset af de markedsvilkår, der gælder i landet.
DA Den Europæiske Unions Tidende CE 84/108

(2004/C 84 E/0145)

SKRIFTLIG FORESPØRGSEL E-3869/03

af María Sornosa Martínez (PSE) til Kommissionen

(16. december 2003)

Om: Følger for området af fællesskabsbetydning ES 5223037

I sit svar på forespørgsel E-3156/03 (1) om bebyggelse i Serra de la Renegà og i Oropesa-Benicàssim, som er udlagt som lokalitet af fællesskabsbetydning, anførte Kommissionen, at den havde taget kontakt med de spanske myndigheder for at sikre, at bestemmelserne i artikel 6 i direktiv 92/43/EØF (2) om vurdering af projekters indirekte virkninger på beskyttede områder og deres bevaringsformål blev overholdt.

Kan Kommissionen oplyse, om de spanske myndigheder, som det foreskrives i direktivet, har dokumenteret, at der ikke findes alternativer til projektet? Kan Kommissionen bekræfte, at de spanske myndigheder mener, at det er bydende nødvendigt at gennemføre opførelsen af de tusind villaer og to hoteller, fordi der er tale om et »projekt af samfundsinteresse«? Har Kommissionen fået oplysning om, hvilke kompensationsforanstaltninger de spanske myndigheder agter at gennemføre for at sikre, at Natura 2000-nettet ikke påvirkes negativt?

Endvidere undlader Kommissionen at besvare forespørgslen om de arter, der er beskyttet af fugledirektivet (79/409/EØF) (3), som har deres levesteder i de anførte lokaliteter.

Mener Kommissionen ikke, at den planlagte opførelse af villaer og turistfaciliteter er i åbenbar strid med bestemmelserne i fugledirektivet på grund af de negative følger, som disse bygningsprojekter vil få for de beskyttede arter?

Svar afgivet på Kommissionens vegne af Margot Wallström

(22. januar 2004)

De spanske myndigheder har endnu ikke besvaret Kommissionens anmodning om nærmere oplysninger om by- og turismeudviklingsprojektet i Serra de la Renegà. Derfor har Kommissionen endnu ikke kunnet drage nogen konklusioner af sin undersøgelse af de forelagte spørgsmål.

På den anden side mener Kommissionen ikke, at Rådets direktiv 79/409/EØF af 2. april 1979 om beskyttelse af vilde fugle (4) er relevant i denne sag, eftersom de spanske myndigheder ikke har udpeget dette område som særligt beskyttelsesområde og de pågældende videnskabskredse heller ikke har medtaget det i oversigten over vigtige fugleområder.

(1) EUT C 78 E af 27.3.2004, s. 477.

(2) EFT L 206 af 22.7.1992, s. 7.

(3) EFT L 103 af 25.4.1979, s. 1.

(4) EFT L 103 af 25.4.1979.
1.

Mellem 1998 og 2002 blev der i alt sendt 75 åbningsskrivelser til Irland angående sager om forkert anvendelse af Unionens miljølovgivning (1). Der blev ligeledes sendt en række åbningsskrivelser for tilfælde, der kun vedrørte manglende meddelelse af nationale gennemførelsesbestemmelser eller deres manglende overensstemmelse, hvorved det i alt drejer sig om 108 åbningsskrivelser. Af de 75 om forkert anvendelse vedrørte de fleste klager, men de 14 vedrørte sager, som Kommissionen havde indledt på eget initiativ. De gælder de forhold, at der ikke er klassificeret tilstrækkelige særlige beskyttelsesområder til vilde fugle, at der ikke er udpeget tilstrækkelige områder til spildevandsbehandling, og at der ikke er indsendt rapporter eller andre oplysninger som krævet i medfør af miljødirektiver. Adskillige åbningsskrivelser drejede sig om manglende svar på Kommissionens anmodninger om oplysninger; de var baseret på EF-traktatens artikel 10 (pligt til at samarbejde). Andre åbningsskrivelser, der var led i klageundersøgelser, dækkede en lang række spørgsmål, herunder: manglende udførelse af vurdering af miljøvirkninger; projekters eller aktiviteters trussel for vigtige lokaliteter med vilde dyr og plante; ingen effektiv indsats mod ulovlige affaldsaktiviteter; manglende sikring af grundvandsbeskyttelse; ikke tilstrækkelig beskyttelse af skaldyrvande mod forurening; manglende overholdelse af reglerne for dyreforsøg; lugtgener fra spildevandsbehandlingsanlæg.
DA Den Europæiske Unions Tidende CE 88/127

(2004/C 88 E/0135)

SKRIFTLIG FORESPØRGSEL E-3025/03

af Konstantinos Hatzidakis (PPE-DE) til Kommissionen

(17. oktober 2003)

Om: Krænkelse af grækeres menneskerettigheder i forbindelse med det tyrkiske nationale ejendomsregister for Imvros

Gennemførelsen af loven om det tyrkiske nationale ejendomsregister på Imvros fratager på snedig vis øens græske indbyggere og disses arvinger deres ejendom til fordel for den tyrkiske stat.

Ved gennemførelsen af det tyrkiske ejendomsregister fratages ejerne jord eller huse, der i over tyve år ikke har været opdyrket hhv. beboet, idet de på vilkårlig vis overdrages til den tyrkiske stat, og alle, der har mistet det tyrkiske statsborgerskab, fordi de ikke har aftjent deres værnepligt i den tyrkiske hær, inden de fyldte 21, fratages deres ejendoms- og arverettigheder. Ligeledes fratages ejerne muligheden for at gøre krav på deres ejendom, som er blevet eksproprieret uden erstatning og på ulovlig vis overladt til tyrkiske tilflyttere uden, at det projekt, der var grunden til eksproprieringen, nogensinde er blevet udført.

Det ovennævnte sigter klart mod at ramme de græske ejere og deres arvinger, som fortaber enhver legitim ejendomsret, helt i strid med al fællesskabslovgivning på området.

Hvorledes agter Kommissionen at behandle dette spørgsmål i betragtning af, at Tyrkiet er et ansøgerland og dets ansøgning skal vurderes i 2004?

Vil den rette henvendelse til de tyrkiske myndigheder med henblik på genopretning af den tidligere tilstand og for at sikre princippet om ikke-forskelsbehandling?

Svar afgivet på Kommissionens vegne Günter Verheugen

(14. november 2003)

Kommissionen er klar over bekymringerne over det græske mindretals situation på den ægæiske ø Imvros, som det ærede medlem henviser til. Kommissionen har for nylig modtaget oplysninger om krænkelse af ejendomsrettigheder på øen.

Kommissionen vil undersøge spørgsmålet i forbindelse med sin overvågning af Tyrkiets overholdelse af de politiske kriterier fra København, som omfatter respekt for menneskerettighederne og beskyttelse af mindretal. Den vil give en generel vurdering af mindretallenes problemer i Tyrkiet i den kommende periodiske rapport, som offentliggøres den 5. november 2003.
DA Den Europæiske Unions Tidende CE 78/146

(2004/C 78 E/0151)

SKRIFTLIG FORESPØRGSEL P-2647/03

af Bart Staes (Verts/ALE) til Kommissionen

(28. august 2003)

Om: Anvendelse af syntetisk fremstillede prohormoner til opfedning af dyr

Ifølge flamske pressemeddelser er de juridiske instanser i Belgien på sporet af et nyt produkt, der anvendes ved opfedning af kvæg. Produktet fremmer produktionen af testosteron. Der skulle være tale om et naturligt syntetisk fremstillet prohormon. Dette stof får hjernen til at fremstille kroppens egne naturlige hormoner, i dette tilfælde testosteron. Disse hormoner er forbudt i Belgien. Ifølge pressemeddelelserne omfatter dette hormon bl.a. dehydroepiandrosterone (DHEA), som er skadeligt for leveren og sandsynligvis også har andre bivirkninger.

Har Kommissionen kendskab til denne teknik?

I bekræftende fald, hvilke skridt har den allerede taget i dette spørgsmål?

I benægtende fald vil den som fastlagt i artikel 29, stk. 1, litra a, i forordning (EØF) nr. 178/2002 (1) anmode Den Europæiske Fødevaresikkerhedsautoritet om at afgive en ekspertudtalelse i dette spørgsmål?

Svar afgivet på Kommissionens vegne af David Byrne

(18. september 2003)

Kommissionen er bekendt med, at de såkaldte prohormoner kan anvendes til at stimulere den naturlige produktion af androgene og østrogene hormoner hos kvæg for at fremme væksten. DHEA er et sådant stof. Stoffet er omfattet af direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af β-agonister i husdyrbrug (2).

Det er medlemsstaternes ansvar at påse, at disse forskrifter overholdes, hvilket de gør med hjemmel i Rådets direktiv 96/23/EF af 29. april 1996 om kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf (2), og at træffe de fornødne foranstaltninger.

Det EF-referencelaboratorium, der er ansvarlig for hormoner, er med Kommissionens bistand i færd med at indsamle de disponible tekniske oplysninger og afholder i oktober 2003 en workshop, hvor emnet vil blive drøftet med medlemsstaterne.

Den Videnskabelige Komité for Veterinære Foranstaltninger med henblik på Folkesundheden har i 1999, i 2000 og på ny i 2002 vurderet risikoen for menneskers sundhed i forbindelse med hormonrestkoncen-trater i oksekød og oksekødsprodukter, der er behandlet med hormoner til vækstfremmende formål. Rapporterne kan ses på: (http://europa.eu.int/comm/food/index_da.html). Kommissionen agter derfor ikke i øjeblikket at anmode Den Europæiske Fødevaresikkerhedsautoritet om at afgive en ekspertudtalelse om emnet i henhold til artikel 29, stk. 1, litra a), i Europa-Parlamentets og Rådets forordning (EØF) nr. 178/2002 (3) af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed.

(1) EFT L 31 af 1.2.2002, s. 1.

(2) EFT L 125 af 23.5.1996.

(3) EFT L 31 af 1.2.2002.